smcproject/ml-wiki-sentences huggingface dataset:
പ്രാദേശികമായ ഐതിഹ്യങ്ങൾ പ്രകാരം വടക്കുംനാഥ ക്ഷേത്രത്തിനു ചുറ്റുമുള്ള പ്രദേശങ്ങൾ തേക്ക് വളർന്നുനിൽക്കുന്ന നിബിഡവനങ്ങളായിരുന്നു.
തസ്കരശല്യം ഒഴിവാക്കുവാനായി ശക്തൻ തമ്പുരാൻ തേക്കിൻ‌കാട് വനം നശിപ്പിക്കുവാൻ ഉത്തരവിട്ടു.
ഇതിനെതിരെയുള്ള എല്ലാ എതിർപ്പുകളും നിർദ്ദയം അമർച്ചചെയ്യപ്പെട്ടു.
പാറമേക്കാവ് ക്ഷേത്രത്തിലെ വെളിച്ചപ്പാട് വനം നശിപ്പിക്കുന്നതിന് എതിരായി ജനങ്ങളെ ഇളക്കിവിടുന്നതിനു വേണ്ടി പാറമേക്കാവ് ഭഗവതി വനം നശിപ്പിക്കാൻ ആഗ്രഹിക്കുന്നില്ല എന്ന് അരുളിച്ചെയ്തു.
ശക്തൻ തമ്പുരാൻ ആ വെളിച്ചപ്പാടിന്റെ തല വെട്ടിയെടുത്തുവത്രെ.
മൈതാനത്തിന്റെ തെക്കുകിഴക്കു ഭാഗത്ത് ഇപ്പോഴുള്ള തേക്കുമരങ്ങളും മറ്റു ഭാഗങ്ങളിലുള്ള വിവിധവൃക്ഷങ്ങളിൽ നല്ലൊരു പങ്കും 1980കളിൽ വെച്ചുപിടിപ്പിച്ചവയാണു്.
പ്രാദേശികമായി എല്ലാ സ്ഥലങ്ങളുടെയും ദൂരങ്ങൾ  റൗണ്ടിൽ നിന്നാണ് കണക്കാക്കിയിരിക്കുന്നത്.
വടക്കുന്നാഥൻ ക്ഷേത്രവും ആലുകളും നായ്ക്കൻ ആൽ
വടക്കുന്നാഥൻ ക്ഷേത്രത്തിന് മുൻപിലായി സ്വരാജ്  റൗണ്ടിനോട് ചേർന്ന്  മൂന്ന് ആൽമരങ്ങളുണ്ടു്.
വടക്കുനാഥന്റെ പടിഞ്ഞാറേ നടയിൽ (ശ്രീമൂലസ്ഥാനം) മഹാത്മാ ഗാന്ധി റോഡിനെതിരെ ഗണപതിക്കോവിലിനു സമീപം നടുവിലാലും തെക്കുപടിഞ്ഞാറുഭാഗത്തായി കുറുപ്പം റോഡിനു് അഭിമുഖമായി മണികണ്ഠനാലും വടക്കുപടിഞ്ഞാറു് ഷൊറണൂർ റോഡിനെതിരെ നായ്ക്കനാലും സ്ഥിതിചെയ്യുന്നു.
ഇതു കൂടാതെ, വടക്കുന്നാഥന്റെ കിഴക്കേ ഗോപുരത്തിനു പുറത്ത് തെക്കുവശത്തായി മറ്റൊരു കൂറ്റൻ ആൽമരവുമുണ്ടു്.
ഇവയ്ക്കു പുറമേയും വിവിധ ഭാഗങ്ങളിൽ ഏതാനും ആൽമരങ്ങൾ കാണാം.
നടുവിലാലിനു സമീപം സാമാന്യം വലിയ ഒരു ഗണപതി ക്കോവിലുണ്ടു്.
മണികണ്ഠനാൽത്തറയ്ക്കു സമീപം  ഗണപതിയേയും സുബ്രഹ്മണ്യനേയും പ്രതിഷ്ഠിച്ചിരിക്കുന്നു.
മുമ്പുണ്ടായിരുന്ന പേരാൽ ആകസ്മികമായി കട പുഴകി പോയതിന് ശേഷം 1994ൽ വച്ച് പിടിപ്പിച്ചതാണ് നിലവിൽ ഉള്ള മണികണ്ഠനാൽ.
റോഡുകൾ സ്വരാജ് റൗണ്ടിന്റെ ഭൂപടമാതൃക മണികണ്ഠനാലിലെ പന്തൽ ,2007 തൃശ്ശൂർ പൂരത്തിൽ നിന്ന്
തൃശ്ശൂർ പട്ടണത്തിലെ ഗതാഗതം നിയന്ത്രിക്കുന്നതിൽ പ്രധാന പങ്ക് വഹിക്കുന്ന ഭാഗമാണ് തൃശ്ശൂർ റൌണ്ട്.
വൺ വേ റോഡാണ് ഇത്.
നാലു ദിക്കുകളൂം പ്രധാനപ്പെട്ട വഴികളുമായി ബന്ധപ്പെട്ടിരിക്കുന്നു.
താഴെ വിശദീകരിക്കുന്നു.
പടിഞ്ഞാറ് പ്രധാന റോഡ് മഹാത്മാഗാന്ധി റോഡ്  (MG road) (പടിഞ്ഞാറെ നടക്കാവ് എന്നു പഴയ പേർ) പടിഞ്ഞാറു ഭാഗത്തേക്കുള്ള സുപ്രധാനമായ വഴി - അയ്യന്തോൾ , കാഞ്ഞാണി , കുന്നംകുളം , ചാവക്കാട് , ഗുരുവായൂർ , ചേറ്റുവ എന്നീ ഭാഗങ്ങളെ ബന്ധിപ്പിക്കുന്നു.
മലപ്പുറം , കോഴിക്കോട് എന്നീ ജില്ലകളെ ബന്ധിപ്പിക്കുന്നു മറ്റു റോഡുകൾ പഴയ നടക്കാവ് - തൃശൂർ പുരത്തിന്റെ ഭാഗമായ മഠത്തിൽ വരവ് ആരംഭികുന്ന ബ്രഹ്മസ്വം മഠത്തിലെക്കുള്ള വഴി.
ഡോ. എ.ആർ. മേനോൻ റോഡ് വടക്ക് പ്രധാന റോഡ് ഷൊർണ്ണൂർ റോഡ് (സ്വാമി വിവേകാനന്ദൻ റോഡ്) വടക്കു ഭാഗത്തേക്കുള്ള പ്രധാന വഴി - വടക്കാഞ്ചേരി , വിയ്യൂർ , കൊട്ടേക്കാട് , ഷൊർണൂർ , ഒറ്റപ്പാലം , ചേലക്കര , പഴയന്നൂർ , തിരുവില്വാമല എന്നീ ഭാഗത്തെക്കുള്ള വഴിയാണ്.
മറ്റു റോഡുകൾ കരുണാകരൻ നമ്പ്യാർ റോഡ് വടക്കേ ബസ്സ് സ്റ്റാൻഡ്, ശക്തൻ കൊട്ടാരം , വിയ്യൂർ എന്നിവിടങ്ങളിലേക്കെത്തിക്കുന്നു.
പ്രസ് ക്ലബ്ബ് റോഡ് വള്ളിക്കാട്ട് ലെയിൻ കോരപ്പത്ത് ലെയിൻ കിഴക്ക് പ്രധാന റോഡ് ടൌൺഹാൾ റോഡ് (പഴയ പേർ-പാലസ് റോഡ്).
നഗരത്തിന്റെ വടക്കുകിഴക്കുഭാഗത്തേക്കുള്ള പ്രധാന വഴി - ചേറൂർ , രാമവർമ്മപുരം , വില്ലടം, കുറ്റുമുക്ക്, താണിക്കുടം , കുണ്ടുകാട്, മച്ചാട് , ചെമ്പുക്കാവ് , നെല്ലങ്കര എന്നീ സ്ഥലങ്ങളിലേക്ക് എത്തിക്കുന്നു.
കോളേജ് റോഡ് (ജോസഫ് മുണ്ടശ്ശേരി റോഡ്) കിഴക്കുഭാഗത്തേക്കുള്ള സുപ്രധാന വഴിയാണു്.
മണ്ണുത്തി , കിഴക്കെ കോട്ട, പട്ടിക്കാട് , പീച്ചി എന്നി സ്ഥലങ്ങളെ ബന്ധിപ്പിക്കുന്നു.
മണ്ണുത്തിയിൽ വെച്ച് ഈ റോഡ് ദേശീയപാത 47ന്റെ തൃശ്ശൂർ ബൈപാസ്സിന്റെ വടക്കേ അറ്റവുമായി യോജിച്ച് പാലക്കാട് ജില്ലയിലേക്കും തമിഴ്‌നാട്ടിലേക്കും ബന്ധിപ്പിക്കുന്നു.
പാലയ്ക്കൽ അങ്ങാടി റോഡ്  - ഹൈറോഡ് കവലയിൽനിന്നു  കിഴക്കോട്ട് ജില്ലാ ആശുപത്രിയുടെ തെക്കു വശത്തുകൂടെ കോളേജ് റോഡിൽ ചെന്നുചേരുന്നു.
തെക്ക് പ്രധാന റോഡ് മാർ തിമോത്തിയോസ് ഹൈറോഡ് - തെക്കുഭാഗത്തേക്കുള്ള പ്രധാന വഴി - ഒല്ലൂർ , ആമ്പല്ലൂർ , ചാലക്കുടി എന്നിവിടങ്ങളിലേക്കെത്തിക്കുന്നു.
എറണാകുളം , കോട്ടയം ജില്ലകളുമായി ബന്ധിപ്പിക്കുന്നു.
കുറുപ്പം റോഡ് തെക്കു ഭാഗത്തേക്കുള്ള പ്രധാ‍ന വഴി - ഊരകം , ചേർപ്പ് , തൃപ്രയാർ , ഇരിഞ്ഞാലക്കുട , കൊടുങ്ങല്ലൂർ എന്നീ സ്ഥലങ്ങളെ ബന്ധിപ്പിക്കുന്നു.
മറ്റു റോഡുകൾ മുൻസിപ്പൽ ഓഫീസ് റോഡ് - കോർപ്പറേഷൻ ഓഫീസ്, ശക്തൻ നഗർ ബസ്സ് സ്റ്റാൻഡ്, മാർക്കറ്റ് , മുൻസിപ്പൽ ബസ്റ്റാന്റ് എന്നിവയെ ബന്ധിപ്പിക്കുന്നു.
പുതിയ നടക്കാവ് ചെമ്പോട്ടിൽ ലെയിൻ മാരാർ റോഡ് പുറത്തുനിന്നുള്ള കണ്ണികൾ Thekkinkadu Maidan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൃശ്ശൂർ  റൗണ്ടിന്റെ ഉപഗ്രഹ ചിത്രം
എ. അനന്തപത്മനാഭൻ A. Ananthapadmanabhan A. Ananthapadmanabhan
ദക്ഷിണേന്ത്യയിലെ വീണ വിദ്വാൻമാരിൽ പ്രമുഖനാണു എ.അനന്തപത്മനാഭൻ .
എ. അനന്തപത്മനാഭൻ കൊല്ലത്ത് നടത്തിയ വീണക്കച്ചേരി  2024 ജീവിതരേഖ
തിരുവനന്തപുരം എഞ്ചിനീയറിങ്ങ്‌ കോളേജിലെ സിവിൽ വിഭാഗം മേധവിയായിരുന്ന പ്രൊ.ടി.എസ്‌.
അനന്തകൃഷ്ണ അയ്യരുടേയും രുക്മിണിയുടേയും മകനാണു് 1975ൽ തൃശ്ശൂർ ആകാശവാണിയിൽ ആർട്ടിസ്റ്റായി ചേർന്നു.
2011 ലാണു റിട്ടയർ ചെയ്തത്‌.
പത്താം വയസ്സിൽ അച്ഛന്റെ ശിക്ഷണത്തിൽ വീണ അഭ്യസിച്ചു തുടങ്ങി.
എസ്.ബാലചന്ദറുടെ വീണാവാദന രീതികൾ തന്നെ ഏറെ ആകർഷിച്ചിട്ടുള്ളതായി അദ്ദേഹം അനുസ്മരിച്ചിട്ടുണ്ട്.
അനന്തപത്മനാഭൻ ഇതിനകം സ്വദേശത്തും വിദേശത്തുമായി ആയിരത്തോളം വേദികളിൽ കച്ചേരി അവതരിപ്പിച്ചിട്ടുണ്ട്‌.
ഗുരുവായൂർ ചെമ്പൈ സംഗീതോത്സവത്തിൽ തുടർച്ചയായി 15 വർഷം സംഗീതാർച്ചന നടത്തി.
അശ്വത്ഥാമാവ്, വീണപൂവ്,അപർണ്ണ തുടങ്ങിയ സിനിമകളുടെ പശ്ചാത്തല സംഗീതമൊരുക്കി.1996 ൽ സായൂജ്യം എന്ന സംഗീത ശിൽപ്പത്തിന് ആകാശവാണിയുടെ ദേശീയ പുരസ്കാരം ലഭിച്ചു.
യുനെസ്കോയുടെ സുവർണ്ണ ജൂബിലിക്ക് പാരീസിൽ വീണ കച്ചേരി നടത്തി.
ഭാര്യ: ഉഷ (വീണ കലകാരി), മകൻ: വീണ വാദകനും വീണ അധ്യാപകനുമായിരുന്ന ആനന്ദ്‌ കൗശിക്‌ മുപ്പത്താറാം വയസ്സിൽ ഹൃദയാഘാതം മൂലം മരണമടഞ്ഞു.
ഇപ്പോൾ തൃശ്ശൂരിൽ താമസിക്കുന്നു.
പുരസ്ക്കാരങ്ങൾ കേരള സംഗീത നാടക അക്കാദമി അവാർഡ് ഗോവ കർണാടിക്‌ മ്യൂസിക്‌ സൊസൈറ്റിയുടെ ഗാനകലാതിലക്‌ അവാർഡ്‌ ഉത്രാടം തിരുനാൾ മഹാരാജാവ്‌ സമ്മാനിച്ച സംഗീതരത്ന അവാർഡ്‌ ചെമ്പൈ  സംഗീത പുരസ്കാരം അവലംബം ↑ http://www.thehindu.com/todays-paper/tp-national/tp-kerala/article2232521.ece ↑ http://www.hindu.com/fr/2006/06/02/stories/2006060200270200.htm%5Bപ്രവർത്തിക്കാത്ത+കണ്ണി%5D ↑ https://www.manoramaonline.com/news/latest-news/2020/05/10/anand-kaushik-passes-away.html ↑ http://www.hindu.com/fr/2006/03/03/stories/2006030301040200.htm%5Bപ്രവർത്തിക്കാത്ത+കണ്ണി%5D
കാർബൺ ചക്രം ഇംഗ്ലീഷ് വിലാസം https://ml.wikipedia.org/wiki/Carbon_cycle പ്രതിവർഷം മണ്ണ്, അന്തരീക്ഷം, സമുദ്രം എന്നിവിടങ്ങളിൽ കോടിക്കണക്കിന് ടൺ അളവിൽ അതിവേഗത്തിൽ നടക്കുന്ന കാർബൺ ചക്രത്തിന്റെ ചിത്രീകരണം.
വെള്ളനിറത്തിൽ നൽകിയിരിക്കുന്നത് കാർബണിന്റെ ശേഖരമാണ്.
മഞ്ഞനിറത്തിൽ പ്രകൃതിദത്ത കാർബൺ, ചുവപ്പുനിറത്തിൽ മനുഷ്യന്റെ സംഭാവന എന്നിവ ജിഗാടൺ കണക്കിൽ നൽകിയിരിക്കുന്നു
ജീവജാലങ്ങളുടെ ശരീരധർമ്മങ്ങൾക്കും ശരീരകലകളുടെ നിർമ്മിതിയ്ക്കും അത്യന്താപേക്ഷിതമായ മൂലകമാണ് കാർബൺ .
പ്രപഞ്ചത്തിൽ ഏറ്റവും സുലഭമായ നാലാമത്തെ വാതകമാണ് കാർബൺ.
കാർബൺ സസ്യശരീരത്തിലേയ്ക്ക് എത്തിയ ശേഷം ഭക്ഷ്യശൃംഖലയിലൂടെ മനുഷ്യരിലും മറ്റ് ജീവജാലങ്ങളിലുമെത്തുന്നു.
ഈ ജൈവഭൗമരാസചംക്രമണം വഴി കാർബൺ ജൈവമണ്ഡലം , ഭൗമമണ്ഡലം, ജലമണ്ഡലം, സ്ഥലമണ്ടണ്ഡലം എന്നിവയിലൂടെ സദാ ചാംക്രികചലനംനടത്തിക്കൊണ്ടിരിക്കുന്നു.
ജോസഫ് പ്രീസ്റ്റിലിയും ലവോസിയറുമാണ് കാർബൺ ചക്രം ആദ്യമായി കണ്ടെത്തുന്നത്.
രണ്ട് കാർബൺ ഉറവിടങ്ങൾ തമ്മിലുള്ള കാർബൺ കൈമാറ്റസംതുലനമാണ് കാർബൺ ബഡ്ജറ്റ്.
പരിസ്ഥിതിപ്രാധാന്യം
കാർബൺ ഡൈ ഓക്സൈഡ് ഭാഗികമായെങ്കിലും ആഗോളതാപനം അഥവാ ഹരിതഗൃഹപ്രഭാവത്തിന് കാരണമാകുന്നു എന്നതിനാൽ കാർബൺ ചക്രത്തിന് വലിയ പരിസ്ഥിതി പ്രാധാന്യമുണ്ട്.
മനുഷ്യനുൽപ്പാദിപ്പിക്കുന്ന ഏറ്റവും പ്രധാനപ്പെട്ട ഗ്രീൻ ഹൗസ് വാതകമാണിത്.
1970 മുതൽ 2004 വരെയുള്ള കാലയളവിൽ അന്തരീക്ഷ കാർബൺ ഡൈ ഓക്സൈഡിന്റെ അളവ് 80 ശതമാനം കണ്ട് വർദ്ധിച്ചിട്ടുണ്ട്.
കാർബൺ ചക്രത്തിന്റെ പ്രധാന ഉറവിടം അന്തരീക്ഷമാണ് .
അന്തരീക്ഷത്തിൽ 0.03 ശതമാനം കാർബൺ ആണ്.
ഹരിതസസ്യങ്ങൾ പ്രകാശസംശ്ലേഷണം വഴി ഉത്പാദിപ്പിക്കുന്ന കാർബൺ ഡൈ ഓക്സൈഡ് അന്തരീക്ഷകാർബണിന്റെ മുഖ്യഉറവിടങ്ങളിലൊന്നാണ്.
ജന്തുക്കൾ ജന്തുകലകളാക്കി മാറ്റുന്ന ശരീരഭാഗങ്ങൾ, ശ്വസനം വഴി പുറത്തുവിടുന്ന കാർബൺ ഡൈ ഓക്സൈഡ് എന്നിവയും ഫോസിൽ ഇന്ധനങ്ങളും കാർബൺ ഉറവിടമായി വർത്തിക്കുന്നു.
ഫോസിൽ ഇന്ധനങ്ങളായ കൽക്കരി , പെട്രോളിയം , പ്രകൃതിവാതകം എന്നിവ ജൈവസമ്പത്തിൽ നിന്ന് രൂപപ്പെട്ടവയാണ്.
സമുദ്രങ്ങളിൽ ലേയരൂപത്തിലുള്ള കാർബൺ ഡൈ ഓക്സൈഡും ജന്തുക്കളുടെ പുറംതോടിന്റെ രൂപത്തിലുള്ള ചുണ്ണാമ്പുകല്ലും കാർബൺ അളവ് കൂട്ടുന്നു.
ഭൂമിയുടെ ഉള്ളറകളിലെ കാർബൺ പോലും അന്തരീക്ഷത്തിലെ കാർബൺ ഡൈ ഓക്സൈഡിന്റെ അളവ് വർദ്ധിപ്പിക്കുന്ന ഉറവിടങ്ങളാണ്.
ഭൂതലബാഹ്യകാർബണിന്റെ 86%വും വനങ്ങളാണുൾക്കൊള്ളുന്നത്.
കാർബൺ ചാംക്രികപ്രവാഹം നടക്കുന്നത് രണ്ടുരീതിയിലാവാം.
ജൈവികരീതിയിൽ കാർബൺ പ്രവഹിക്കുന്നത് ശ്വസനം , വിഘടനം എന്നിവ വഴിയാണ്.
അജൈവികരീതിയിൽ കാർബൺ പ്രവാഹം ഫോസിൽ ഇന്ധനങ്ങളുടെ ജ്വലനം വഴിയാണ് നടക്കുന്നത്.
ഘട്ടങ്ങൾ അന്തരീക്ഷത്തിലെ കാർബൺ 2011 കാർബൺ ഡൈ ഓക്സൈഡിന്റെ അന്തരീക്ഷത്തിലെ മോൾ ഫ്രാക്ഷൻ.
കാർബൺ ഡൈ ഓക്സൈഡിന്റേയും മീഥേയിനിന്റേയും രൂപത്തിലാണ് അന്തരീക്ഷത്തിൽ കാർബൺ നിലനിൽക്കുന്നത്.
മനുഷ്യന്റെ ഇടപെടൽ വഴി ജൈവിക ആവാസങ്ങൾ നശിപ്പിക്കപ്പെട്ടതോടെ അന്തരീക്ഷകാർബണിനെ ആഗിരണം ചെയ്യാനുള്ള ആവാസവ്യവസ്ഥയുടെ കഴിവ് നഷ്ടപ്പെട്ടതും ഫോസിൽ ഇന്ധനങ്ങളുടേയും ജ്വലനം പോലുള്ള മനുഷ്യനിർമ്മിതപ്രക്രിയകളിലൂടെയും സ്വാധീനത്താലും അന്തരീക്ഷകാർബണിന്റെ അളവ് വർദ്ധിച്ചുകൊണ്ടിരിക്കുന്നു.
ഇത് ഹരിതഗൃഹപ്രഭാവത്തിന് കാരണമാകുന്നു.
ഭക്ഷ്യശൃംഖലയും കാർബണും
അന്തരീക്ഷത്തിലെ കാർബൺ നേരിട്ട് ഹരിതസസ്യങ്ങളിലെത്തുന്നത് പ്രകാശസംശ്ലേഷണത്തിലൂടെയാണ് .
സൗരോർജ്ജം , കാർബൺ, ജലം എന്നിവ ഉപയോഗിച്ച് ഹരിതകത്തിന്റെ സാന്നിദ്ധ്യത്തിൽ നടക്കുന്ന ഈ പ്രക്രിയ ഭൗമോപരിതലത്തിൽ പ്രധാനമായും സസ്യങ്ങളാണ് നടത്തുന്നത്.
കൂടാതെ സമുദ്രത്തിലെ ഫൈറ്റോപ്ലാങ്ടണുകളും ഈ ധർമ്മം നിർവ്വഹിക്കുന്നു.
6CO2 + 6H2O + സൗരോർജ്ജം → C6H12O6 + 6O2 എന്ന് ഈ രാസപ്രവർത്തനത്തെ സൂചിപ്പിക്കാം.
രാസസംശ്ലേഷണബാക്ടീരിയങ്ങൾക്കും അന്തരീക്ഷകാർബണിനെ ആഗിരണം ചെയ്ത് ഊർജ്ജം ഉത്പാദിപ്പിക്കുന്നതിനുള്ള കഴിവുണ്ട്.
പരപോഷികൾ ആഹാരത്തിനായി ഉത്പാദകരായ ഹരിതസസ്യങ്ങളെ ആശ്രയിക്കുമ്പോൾ ഹരിതസസ്യങ്ങളുടെ ജൈവകലകളെയാണ് ഭക്ഷണമാക്കുന്നത്.
ഈ പ്രക്രിയയിലൂടെ ശരീരത്തിലെത്തുന്ന ധാന്യകവും മറ്റ് കാർബണികവസ്തുക്കളായ മാംസ്യം , കൊഴുപ്പ് ഇവയിലൂടെ ജന്തുക്കളിലേയ്ക്ക് കാർബൺ പ്രവേശിക്കുന്നു.
ഫംഗസ്സുകളും ബാക്ടീരിയങ്ങളും വിഘാടകപ്രവർത്തനങ്ങളിലൂടെ കുറേ കാർബണിനെ ആഗിരണം ചെയ്യുന്നു.
അന്തരീക്ഷകാർബൺ അന്തർവ്യാപനം വഴി സമുദ്രജലത്തിൽ ലയിക്കുന്നതുമൂലവും അന്തരീക്ഷകാർബൺ നീക്കം ചെയ്യപ്പെടുന്നു.
ജന്തുക്കളുടെ പുറംതോട് ക്രമേണ ചുണ്ണാമ്പുകല്ലുകളായിത്തീരുന്നതും കാർബണിന്റെ ഉറവിടശേഖരം കൂടാൻ കാരണമാണ്.
വെതറിംഗ് പ്രക്രിയ വഴി കാലക്രമേണ ഇവ അന്തരീക്ഷത്തിലേയ്ക്ക് തിരിച്ചെത്തുന്നു.
സസ്യങ്ങളിലും ജന്തുക്കളിലും സൂക്ഷ്മജീവികളിലും വായുശ്വസനം നടക്കുന്നതുവഴി ഗ്ളൂക്കോസ് പോലെയുള്ള ഊർജ്ജകണികകൾ വിഘടിപ്പിക്കപ്പെടുകയും കാർബൺ ഡൈ ഓക്സൈഡ് സ്വതന്ത്രമാകുകയും ചെയ്യുന്നു.
C6H12O6 + 6O2 → 6CO2 + 6H2O എന്ന് ഈ രാസപ്രവർത്തനത്തെ ചുരുക്കിയെഴുതാം.
സാധാരണസാഹചര്യങ്ങളിൽ അവായുശ്വസനം വഴി മീഥേയ്ൻ ആണ് അന്തരീക്ഷത്തിലെത്തുന്നത്.
കാട്ടുതീ, വിറക് കത്തിക്കൽ എന്നിവ വഴിയും കാർബൺ ഡൈ ഓക്സൈഡ് അന്തരീക്ഷത്തിലെത്തുന്നു.
ഫോസിൽ ഇന്ധനങ്ങളുടെ ജ്വലനമാണ് കാർബണിന്റെ അന്തരീക്ഷത്തിലെ അളവ് വർദ്ധിക്കനുള്ള മറ്റൊരു കാരണം.
ഇത്തരത്തിൽ അമിതമായുത്പാദിപ്പിക്കുന്ന കാർബണാണ് ഹരിതഗൃഹപ്രഭാവത്തിനുകാരണം .
സമുദ്രത്തിലെ കാർബൺ "Present day" (1990s) sea surface dissolved inorganic carbon concentration (from the GLODAP climatology )
അന്തരീക്ഷകാർബണിന്റെ അളവ് 10% കണ്ട് വർദ്ധിക്കുമ്പോൾ സമുദ്രങ്ങളിൽ 1% കണ്ട് കാർബൺശേഖരണം വർദ്ധിക്കുന്നു.
ഇത് റെവല്ലേ ഘടകം എന്നറിയപ്പെടുന്നു.
(റോഗർ റെവല്ലേയുടെ പഠനാർത്ഥം) ലേയരൂപത്തിൽ സമുദ്രങ്ങളിലുള്ള ബൈകാർബണേറ്റുകൾ ഭൂമിയിലെ 36000 ജിഗാടൺ കാർബൺ ഉൾക്കൊള്ളുന്നു.
അന്തരീക്ഷവും സമുദ്രവും തമ്മിൽ ഫലപ്രദമായ കാർബൺ വിനിമയമുണ്ട്.
അന്തരീക്ഷകാർബൺ സമുദ്രജലത്തിൽ ലയിക്കുമ്പോൾ അത് കാർബോണിക്കാസിഡായി മാറുന്നു.
കാർബോണിക്കമ്ളത്തിന് വിഘടനം സംഭവിച്ച് ബൈകാർബണേറ്റ് അയോണുകളും പിന്നീട് കാർബണേറ്റ് അയോണുകളുമായി മാറുന്നു.
സമുദ്രത്തിൽ രൂപപ്പെട്ട കാർബണേറ്റ് സമുദ്രത്തിലെ കാൽസ്യവുമായി പ്രവർത്തിച്ച് കാൽസ്യം കാർബണേറ്റ് ഉണ്ടാകുന്നു.
ഇത് ക്രമേണ സൂക്ഷ്മജീവികളുടെ പുറംതോടായി അവക്ഷിപ്തപ്പെടുന്നു.
അവ ഗാർഡ്നർ ഇംഗ്ലീഷ് വിലാസം https://ml.wikipedia.org/wiki/Ava_Gardner
അവ ലവീനിയ ഗാർഡ്നർ (ജീവിതകാലം: ഡിസംബർ 24, 1922 - ജനുവരി 25, 1990) ഒരു അമേരിക്കൻ നടിയും ഗായികയുമായിരുന്നു.
1941 ൽ മെട്രോ-ഗോൾഡ്വിൻ-മേയർ കമ്പനിയുമായി ഒരു കരാറിൽ ഒപ്പുവെച്ച് ദ കില്ലേഴ്സ് (1946) എന്ന സിനിമയിലെ വേഷതത്തിലൂടെ ചലച്ചിത്രലോകത്ത് ശ്രദ്ധിക്കപ്പെടുന്നതുവരെ ഗാർഡ്നർ  പ്രധാനമായും ചെറു വേഷങ്ങളിലാണ് പ്രത്യക്ഷപ്പെട്ടിരുന്നത്.
1953 ൽ പുറത്തിറങ്ങിയ മൊഗാംബോ എന്ന ചിത്രം മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെടുകയും മറ്റ് ചിത്രങ്ങളിലെ വേഷങ്ങളുടെപേരിൽ ബാഫ്റ്റ അവാർഡ്, ഗോൾഡൻ ഗ്ലോബ് അവാർഡ് നാമനിർദ്ദേശങ്ങൾ ലഭിച്ചിക്കുകയും ചെയ്തു.
1940 മുതൽ 1970 വരെയുള്ള കാലഘട്ടത്തിൽ ദി ഹക്ക്സ്റ്റേഴ്സ് (1947), ഷോ ബോട്ട് (1951), പണ്ടോറ ആൻഡ് ദ ഫ്ലൈയിംഗ് ഡച്ച്മാൻ (1951), ദി സ്നോസ് ഓഫ് കിളിമഞ്ചാരോ (1952), ദി ബെയർ‌ഫൂട്ട് കോണ്ടെസ് സ (1954), ഭുവാനി ജംഗ്ഷൻ (1956), ഓൺ ബീച്ച് (1959), 55 ഡെയ്സ് അറ്റ് പീക്കിംഗ് (1963), സെവൻ ഡെയ്സ് ഇൻ മെയ് (1964), ദി നൈറ്റ് ഓഫ് ഇഗ്വാന (1964), ദി ബൈബിൾ: ഇൻ ദി ബിഗിനിംഗ് ...
(1966) , മേയർലിംഗ് (1968), ടാം-ലിൻ (1970), ദി ലൈഫ് ആൻഡ് ടൈംസ് ഓഫ് ജഡ്ജ് റോയ് ബീൻ (1972), എർത് ക്വിക്ക് (1974), ദി കസാന്ദ്ര ക്രോസിംഗ് (1976) എന്നിങ്ങനെ നിരവധി ഉന്നതനിലവാരമുള്ള സിനിമകളിൽ ഗാർഡ്നർ  പ്രത്യക്ഷപ്പെട്ടിരുന്നു.
1990 ൽ ലണ്ടനിൽവച്ച് തന്റെ 67 ആം വയസ്സിൽ  മരിക്കുന്നതിന് നാല് വർഷം മുമ്പുള്ള 1986 വരെ അവർ സ്ഥിരമായി അഭിനയ മേഖലയിലുണ്ടായിരുന്നു.
അമേരിക്കൻ ഫിലിം ഇൻസ്റ്റിറ്റ്യൂട്ടിന്റെ ക്ലാസിക് ഹോളിവുഡ് സിനിമയിലെ 25 മികച്ച വനിതാ താരങ്ങളിൽ 25-ആം സ്ഥാനത്താണ് അവരുടെ സ്ഥാനം.
ആദ്യകാലം ഗാർഡ്നർ 1947ൽ
1922 ഡിസംബർ 24 ന് വടക്കൻ കരോലിനയിലെ ഗ്രാബ്‌ടൌണിൽ മാതാപിതാക്കളുടെ ഏഴു മക്കളിൽ ഇളയ കുട്ടിയായാണ് അവ ഗാർഡ്നർ ജനിച്ചത്.
റെയ്മണ്ട്, മെൽവിൻ എന്നിവർ അവരുടെ മൂത്ത സഹോദരന്മാരും ബിയാട്രീസ്, എൽസി മേ, ഇനെസ്, മൈറ എന്നിവർ അവരുടെ മൂത്ത സഹോദരിമാരുമായിരുന്നു.
മാതാപിതാക്കളായ മേരി എലിസബത്ത് "മോളി" (മുമ്പ്, ബേക്കർ; 1883-1943), ജോനാസ് ബെയ്‌ലി ഗാർഡ്നർ (1878-1938) എന്നിവർ ദരിദ്രരായ പരുത്തി , പുകയില കർഷകരായിരുന്നു.
അവളുടെ പശ്ചാത്തലത്തെക്കുറിച്ച് നിലവിലുള്ള വിവരണങ്ങൾ വ്യത്യാസപ്പെട്ടിരിക്കെ, ഗാർഡ്നറുടെ രേഖപ്പെടുത്തപ്പെട്ട ഏക വംശപരമ്പര ഇംഗ്ലീഷ് മാത്രമായിരുന്നു.
മാതാവിന്റെ ബാപ്റ്റിസ്റ്റ് വിശ്വാസത്തിലാണ് അവൾ ബാല്യകാലത്ത് വളർന്നത്.
കുട്ടികൾ ചെറുപ്പമായിരുന്നപ്പോൾ, ഗാർഡനർ കുടുംബത്തിന് അവരുടെ സ്വത്ത് വകകൾ നഷ്ടപ്പെടുകയും ജോനാസ് ഗാർഡ്നർ ഒരു തടിമില്ലിലും മോളി അടുത്തുള്ള ബ്രോഗ്ഡൻ സ്കൂളിലെ അധ്യാപകർക്കായുള്ള ഒരു ഡോർമിറ്ററിയിലുമായി പാചകക്കാരി, വീട്ടുജോലിക്കാരി എന്നീ വിവിധ ജോലികൾ ചെയ്യാൻ നിർബന്ധിതരായിരുന്നു.
ഗാർഡ്നർക്ക് ഏകദേശം ഏഴു വയസ് പ്രായമുള്ളപ്പോൾ, വിർജീനിയയിലെ ന്യൂപോർട്ട് ന്യൂസ് എന്ന ഒരു വലിയ നഗരത്തിൽ തങ്ങളുടെ ഭാഗ്യം പരീക്ഷിക്കാൻ കുടുംബം തീരുമാനിക്കുകയും നഗരത്തിലെ നിരവധി കപ്പൽ തൊഴിലാളികൾക്കായി ഒരു ബോർഡിംഗ് ഹൗസ് കൈകാര്യം ചെയ്യുന്ന ജോലി മോളി ഗാർഡ്നർ കണ്ടെത്തുകയും ചെയ്തു.
ന്യൂപോർട്ട് ന്യൂസ് വാസത്തിനിടെ, ഗാർഡ്നറുടെ പിതാവ് രോഗബാധിതനാകുകയും 1938 ൽ ഗാർഡ്നർക്ക് 15 വയസ്സുള്ളപ്പോൾ ബ്രോങ്കൈറ്റിസ് ബാധിച്ച് അദ്ദേഹം മരണമടയുകയും ചെയ്തു.
ജോനാസ് ഗാർഡ്നറുടെ മരണശേഷം, കുടുംബം വടക്കൻ കരോലിനയിലെ വിൽസണിനടുത്തുള്ള റോക്ക് റിഡ്ജിലേക്ക് താമസം മാറ്റുകയും അവിടെ മോളി ഗാർഡ്നർ അധ്യാപകർക്കായുള്ള മറ്റൊരു ബോർഡിംഗ് ഹൌസ് നടത്തുകയും ചെയ്തു.
റോക്ക് റിഡ്ജിലെ ഹൈസ്കൂളിൽ പഠനത്തിന് ചേർന്ന ഗാർഡ്നർ, 1939 ൽ അവൾ അവിടെ നിന്ന് ബിരുദം നേടി.
അതിനുശേഷം വിൽസണിലെ അറ്റ്ലാന്റിക് ക്രിസ്ത്യൻ കോളേജിൽ ഒരു വർഷത്തോളം അവർ സെക്രട്ടേറിയൽ ക്ലാസുകളിൽ പങ്കെടുത്തു.
ഔദ്യോഗികജീവിതം 1941
ഗാർഡ്നർ 1941 ൽ ന്യൂയോർക്കിൽ തൻറെ സഹോദരി ബിയാട്രിസിനെ സന്ദർശിക്കവേ ഒരു പ്രൊഫഷണൽ ഫോട്ടോഗ്രാഫർ കൂടിയായിരുന്ന ബിയാട്രീസിന്റെ ഭർത്താവ് ലാറി ടാർ, അവളുടെ ഛായാചിത്രം എടുക്കാമെന്നു വാഗ്ദാനം ചെയ്തു.
എടുത്ത ചിത്രം അദ്ദേഹത്തെ അതീവ സന്തുഷ്ടനാക്കുകയും അദ്ദേഹം അത് ഫിഫ്ത്ത് അവന്യൂവിൽ തന്റെ ടാർ ഫോട്ടോഗ്രാഫി സ്റ്റുഡിയോയുടെ മുൻവശത്തെ ജനാലയിൽ ഈ ഛായാചിത്രം പ്രദർശിപ്പിക്കുകയും ചെയ്തു.
ഒരു ലോസ് തിയറ്റേഴ്സ് നിയമ ഗുമസ്തനായിരുന്ന ബർണാർഡ് ദുഹാൻ എന്ന വ്യക്തി ഗാർഡ്നറുടെ ഛായാചിത്രം ടാർസ് സ്റ്റുഡിയോയിൽ പ്രദർശിപ്പിച്ചിരിക്കുന്നത് കാണുവാനിടയായി.
അക്കാലത്ത്, എം‌ജി‌എം ലോവസിന്റെ ഒരു അനുബന്ധ സ്ഥാപനമായിരുന്നു എന്ന വസ്തുത ഉപയോഗിച്ചുകൊണ്ട് ഒരു എം‌ജി‌എം ടാലന്റ് സ്കൌട്ടെന്ന വ്യാജേന ദുഹാൻ പലപ്പോഴും അഭിനയ തൽപരരായ പെൺകുട്ടികളുമായ കൂടിക്കാഴ്ച്ച നടത്തിയിരുന്നു.
"ആരെങ്കിലും അവളുടെ വിവരം എം‌ജി‌എമ്മിലേക്ക് അയയ്‌ക്കണം" എന്ന് ദുഹാൻ അഭിപ്രായപ്പെടുകയും ടാർസ് തൽക്ഷണം അപ്രകാരം പ്രവർത്തിക്കുകയും ചെയ്തു.
താമസിയാതെ, അറ്റ്ലാന്റിക് ക്രിസ്ത്യൻ കോളേജിലെ ഒരു വിദ്യാർത്ഥിനിയായിരുന്ന ഗാർഡ്നർ ന്യൂയോർക്കിലേക്ക് പോകുകയും, എം‌ജി‌എമ്മിന്റെ ന്യൂയോർക്ക് ഓഫീസിൽ അഭിമുഖം നടത്താനായി എം‌ജി‌എമ്മിന്റെ ന്യൂയോർക്ക് ടാലന്റ് വിഭാഗം മേധാവി അൽ ആൾട്ട്മാനുമായി ഒരു കൂടിക്കാഴ്ച്ച നടത്തുകയും ചെയ്തു.
ക്യാമറകൾ ചലിപ്പിച്ചുകൊണ്ട് 18 വയസുകാരിയായ ഗാർഡ്നറോട് ക്യാമറക്ക് അഭിമുഖമായി നടക്കാനും തിരിഞ്ഞ് നടക്കാനും തുടർന്ന് കുറച്ച് പൂക്കൾ ഒരു പാത്രത്തിൽ പുനഃക്രമീകരിക്കാനും നിർദ്ദേശിച്ച അദ്ദേഹം അവളുടെ തെക്കൻ ഉച്ചാരണം മനസിലാക്കാൻ ബുദ്ധിമുട്ടു നേരിട്ടതിനാൽ ശബ്‌ദം റെക്കോർഡുചെയ്യാൻ ശ്രമിച്ചില്ല.
എന്നിരുന്നാലും, സ്റ്റുഡിയോ മേധാവി ലൂയിസ് ബി. മേയർ ആൾട്ട്മാന് നിഷേധാത്മകമായ നിലപാടുള്ള ഒരു ടെലിഗ്രാമാണ് അയച്ചത്.
എം‌ജി‌എം ഒരു നിലവാരമുള്ള കരാർ‌ അവർക്കു വാഗ്ദാനം ചെയ്തു, 1941 ൽ സ്കൂൾജീവിതം ഉപേക്ഷിച്ച് സഹോദരി ബിയാട്രീസനൊപ്പം അവർ ഹോളിവുഡിലേക്ക് യാത്രയായി.
അവളുടെ കരോലിന ഉച്ചാരണം അവർക്ക് ഏതാണ്ട് ദുർഗ്രഹമായിരുന്നതിനാൽ എം‌ജി‌എമ്മിന്റെ ആദ്യത്തെ ബിസിനസ്സ് ഓർഡർ അവൾക്ക് ഉച്ചാരണ അഭ്യാസം നൽകുക എന്നതായിരുന്നു, കാരണം.
1942 ൽ പുറത്തിറങ്ങിയ വി വേർ ഡാൻസിംഗ് (1942) എന്ന സിനിമയിൽ നോർമ ഷിയററുടെ വാഹനത്തിലേയ്ക്കു നടക്കുന്നതായി അഭിനയിച്ചുകൊണ്ട് ഒരു ചലച്ചിത്രത്തിൽ ആദ്യമായി ഗാർഡ്നർ പ്രത്യക്ഷപ്പെട്ടു.
പതിനഞ്ച് ബിറ്റ് ഭാഗങ്ങൾക്ക് ശേഷം ത്രീ മെൻ ഇൻ വൈറ്റ് (1944) എന്ന ഡോ. കിൽഡെയർ സിനിമയിൽ അമ്മയുടെ ചികിത്സയ്ക്കായി ആശുപത്രിയിലെത്തിക്കുന്ന മകളുടെ ആദ്യത്തെ ശ്രദ്ധേയ വേഷം ലഭിച്ചു.
കൂടുതലായും എം‌ജി‌എമ്മിനുകീഴിലും, പലതും അപ്രധാനവമായി അഞ്ചുവർഷത്തെ ബിറ്റ് ഭാഗങ്ങളിലെ വേഷങ്ങൾക്കുശേഷം ഗാർഡ്നർ മാർക്ക് ഹെല്ലിഞ്ചർ നിർമ്മിച്ച ദി കില്ലേഴ്സ് (1946) എന്ന സിനിമയിലെ കിറ്റി കോളിൻ എന്ന വേഷത്തിലൂടെ ചലച്ചിത്ര ലോകത്ത് ശ്രദ്ധിക്കപ്പെട്ടു.
ദി ഹക്ക്സ്റ്റേഴ്സ് (1947), ഷോ ബോട്ട് (1951), ദി സ്നോസ് ഓഫ് കിളിമഞ്ചാരോ (1952), ലോൺ സ്റ്റാർ ( 1952), മൊഗാംബോ (1953), ദി ബെയർ‌ഫൂട്ട് കോണ്ടെസ്സ (1954), ഭുവാനി ജംഗ്ഷൻ (1956), ദി സൺ ഓൾസോ റൈസസ് (1957), ഓൺ ദി ബീച്ച് (1959).
എന്നിവ അവരുടെ മറ്റ് പ്രധാന ചിത്രങ്ങളിൽ ഉൾപ്പെടുന്നു.
ദ ബെയർ‌ഫൂട്ട് കോണ്ടെസ്സ എന്ന ചിത്രത്തിൽ ഹംഫ്രി ബൊഗാർട്ട് അവതരിപ്പിച്ച കഥാപാത്രത്തിന്റെ  സഹായത്തോടെ സ്പാനിഷ് നർത്തകിയെന്ന നിലയിൽനിന്ന് അന്താരാഷ്ട്ര ചലച്ചിത്രതാരമായി ഉയരുകയും, ദാരുണമായ പരിണിത ഫലങ്ങൾ അനുഭവിക്കേണ്ടിവരുകയും ചെയ്യുന്ന നിർഭാഗ്യവതിയായ സുന്ദരി മരിയ വർഗാസിന്റെ വേഷം അവതരിപ്പിച്ചു.
നൈറ്റ്സ് ഓഫ് ദ റൌണ്ട് ടേബി ൾ (1953) എന്ന ചിത്രത്തിൽ സർ ലാൻസലോട്ടിനെ അവതരിപ്പിച്ച നടൻ റോബർട്ട് ടെയ്‌ലറിനൊപ്പം ഗാർഡ്നർ ഗ്വിനെവേറ എന്ന കഥാപാത്രമായി വേഷമിട്ടു.
1950 കളിലെ അവളുടെ സിനിമകളിൽ പ്രഭ്വി, പ്രഭുവിന്റെ പത്നി, മറ്റു രാജകീയ വംശജരായ സ്ത്രീകൾ എന്നിങ്ങനെ അവർ വിവിധ വേഷങ്ങൾ അവതരിപ്പിച്ചിരുന്നു.
ഗാർഡ്നർ ലോസ് ഏഞ്ചൽസിലെത്തിയ ഉടൻ, ഒരു സഹപ്രവർത്തകനും എം‌ജി‌എം കരാർ നടനായിരുന്ന മിക്കി റൂണിയുമായി കണ്ടുമുട്ടുകയും 1942 ജനുവരി 10 ന് അവർ വിവാഹിതരാകുകയും ചെയ്തു.
തങ്ങളുടെ താരം വിവാഹിതനാണെന്ന് അറിഞ്ഞാൽ ആരാധകർ റൂണിയുടെ ആൻഡി ഹാർഡി സിനിമാ പരമ്പര ഉപേക്ഷിക്കുമെന്ന് എം‌ജി‌എം സ്റ്റുഡിയോ മേധാവി ലൂയിസ് ബി മേയർ ഭയപ്പെട്ടതിനാൽ കാലിഫോർണിയയിലെ വിദൂര പട്ടണമായ ബല്ലാർഡിലാണ് വിവാഹച്ചടങ്ങ് നടന്നത്.
പ്രധാനമായും റൂണിയുടെ പരസ്‌ത്രീഗമനം കാരണമായി ഗാർഡ്നർ 1943 ൽ അയാളിൽനിന്ന് വിവാഹമോചനം നേടിയെങ്കിലും അയാളുടെ കരിയറിനെ ബാധിക്കാതിരിക്കാൻ വിവാഹമോചനത്തിന്റെ കാരണം വെളിപ്പെടുത്തില്ലെന്ന് സമ്മതിച്ചിരുന്നു.
1945 മുതൽ 1946 വരെയുള്ള കാലത്ത് ജാസ് സംഗീതജ്ഞനും ബാൻഡ്‌ലീഡറുമായ ആർട്ടി ഷായുമായുള്ള ഗാർഡ്നറുടെ രണ്ടാമത്തെ വിവാഹവും ഹ്രസ്വമായിരുന്നു.
ഷാ മുമ്പ് ലേന ടർണർ എന്ന നടിയെ വിവാഹം കഴിച്ചിരുന്നു.
ഗാർഡ്നറുടെ മൂന്നാമത്തെയും അവസാനത്തെയും വിവാഹം 1951 മുതൽ 1957 വരെ ഗായകനും നടനുമായ ഫ്രാങ്ക് സിനാട്രയുമായുള്ള വിവാഹമായിരുന്നു.
പിന്നീട് തന്റെ ആത്മകഥയിൽ അദ്ദേഹമായിരുന്നു തന്റെ ജീവിതത്തിലെ സ്‌നേഹസ്വരൂപൻ എന്ന് അവർ പറഞ്ഞിരുന്നു.
സിനാത്ര തന്റെ ഭാര്യ നാൻസിയെ ഗാർഡ്നറിനായി ഉപേക്ഷിച്ചതും, തുടർന്നുള്ള അവരുടെ വിവാഹവും അക്കാലത്തെ പ്രധാനവാർത്തകളായിരുന്നു.
ഗോസിപ്പ് കോളമിസ്റ്റുകളായ ഹെഡ്ഡ ഹോപ്പർ, ലൂയല്ല പാർസൺസ് എന്നിവരും ഹോളിവുഡ് സ്ഥാപനം, റോമൻ കാത്തലിക്കാ ചർച്ച്, ആരാധകർ എന്നിവരും ഒരു സർപ്പസുന്ദരിയ്ക്കായി തന്റെ പത്നിയെ ഉപേക്ഷിച്ച സിനാത്രയെ നിശിതമായി വിമർശിച്ചിരുന്നു.
ഫ്രം ഹിയർ ടു എറ്റേണിറ്റി (1953) എന്ന ഓസ്കാർ പുരസ്കാരം നേടിയ ചിത്രത്തിൽ സിനാത്രയെ അഭിനയിപ്പിക്കാൻ ഗാർഡ്നർ അവളുടെ ഗണ്യമായ സ്വാധീനം, പ്രത്യേകിച്ച് കൊളമ്പിയ പിക്ചേർസിലെ ഹാരി കോഹനെ ഉപയോഗിച്ചിരുന്നു.
ആ റോളും അവാർഡും സിനാത്രയുടെ അഭിനയ, ആലാപന ജീവിതത്തെ പുനരുജ്ജീവിപ്പിക്കുന്നതിനു വളരെയേറെ സഹായിച്ചു.
ജീവിതകാലം മുഴുവൻ തുടർന്നുപോന്നിരുന്ന പുകവലിയെന്ന ദുശ്ശീലത്തിനു ശേഷം ഗാർഡ്നർക്ക് എംഫിസീമയും ചർമ്മാർബുദവും ബാധിച്ചു.
1986 ൽ സംഭവിച്ച രണ്ട് സ്ട്രോക്കുകൾ അവളെ ഭാഗികമായി തളർത്തുകയും ശയ്യാവലംബിയാക്കുകയും ചെയ്തു.
ഗാർഡ്നറുടെ ചികിത്സാച്ചെലവുകൾ അവർക്കു താങ്ങാൻ കഴിയുമായിരുന്നെങ്കിലും, അമേരിക്കയിലെ ഒരു വിശിഷ്ട വൈദ്യനുമായുള്ള സന്ദർശനത്തിന് സിനാത്ര പണം മുടക്കാൻ ആഗ്രഹിക്കുകയും വൈദ്യശാസ്ത്ര ഉദ്യോഗസ്ഥരുടെ അകമ്പടിയോടെ ഒരു സ്വകാര്യ വിമാനത്തിൽ ക്രമീകരണങ്ങൾ ചെയ്യാൻ അവൾ അയാളെ അനുവദിക്കുകയും ചെയ്തു.
മരണമടയുന്നതിന് ഒരാഴ്ച മുമ്പ് അവൾക്ക് ഒരു ശക്തമായ ഒരു വീഴ്ച സംഭവിക്കുകയും വീട്ടുജോലിക്കാരൻ മടങ്ങിവരുന്നതുവരെ അവൾ ആ കിടപ്പിൽ തുടരുകയും ചെയ്തു.
റിപ്പോർട്ട് ചെയ്പ്പെട്ടതുപ്രകാരം അവളുടെ അവസാന വാക്കുകൾ (വീട്ടുജോലിക്കാരിയോട്)  "ഞാൻ വളരെ ക്ഷീണിതയാണ്" എന്നതുമാത്രമായിരുന്നു.
1968 മുതൽ അവൾ താമസിച്ചുവന്നിരുന്ന ലണ്ടൻ ഭവനമായ 34 എന്നിസ്‌മോർ ഗാർഡനിൽ വച്ച് ന്യൂമോണിയ ബാധിച്ച് 67 ആം വയസ്സിൽ ഗാർഡ്നർ അന്തരിച്ചു.
അവലംബം ↑ Profile Archived July 7, 2011, at the Wayback Machine .
↑ ↑ ↑ Ava Gardner 1940s , The Pop History Dig ↑ Ava Gardner profile , TCM website; accessed August 31, 2014.
↑ Encyclopedia of World Biography Vol.
25 (2005) Gale, Detroit ↑ Encyclopedia of World Biography Vol.
25 (2005) Gale, Detroit ↑ Cannon, Dorris Rollins, Grabtown Girl: Ava Gardner's North Carolina Childhood and Her Enduring Ties to Home ; ISBN 1-878086-89-8 ↑ https://findadeath.com/wp-content/uploads/directory/a/Ava_Gardner/DC.jpg .
മങ്ങലംകളി ഇംഗ്ലീഷ് വിലാസം https://ml.wikipedia.org/wiki/Mangalam_Kali കാസർകോഡ് മടിക്കെ അമ്പലത്തുകരയിൽ നടന്ന മങ്ങലംകളി
മാവിലൻ , മല വേട്ടുവൻ സമുദായങ്ങളുടെ ഇടയിൽ പ്രചാരത്തിലുള്ള ഒരു സംഗീത- നൃത്തരൂപമാണ് മങ്ങലംകളി .
വിവാഹാഘോഷ ചടങ്ങുകളിൽ കാണുന്ന സവിശേഷതയാർന്ന ഒരു കലാരൂപമാണിത്.
മലവേട്ടുവരും മാവിലരും പാടുന്ന പാട്ടുകളിൽ വ്യത്യാസം ഉണ്ടെങ്കിലും അവതരണത്തിൽ മൗലികമായ വ്യത്യാസം കാണാനില്ല.
സ്ത്രീപുരുഷന്മാർ പാട്ടിന്റേയും തുടിയുടേയും താളത്തിനൊത്ത് നൃത്തം വെയ്ക്കുന്ന മങ്ങലംകളിയുടെ  വാദ്യസംഘത്തിൽ പൊതുവേ തുടിയാണ് ഉപയോഗിക്കുന്നത്.
പ്ലാവ് , മുരിക്ക് തുടങ്ങിയ മരങ്ങളുടെ തടിയാണ് തുടിയുണ്ടാക്കാൻ ഉപയോഗിക്കുന്നത്.
ഉടുമ്പ് , വെരുക് തുടങ്ങിയ മൃഗങ്ങളുടെ തോലാണ് ഇതിനുപയോഗിക്കുന്നത്.
തുടിയുടെ ശബ്ദം ക്രമീകരിക്കാനുള്ള പ്രത്യേക സംവിധാനം  ചെണ്ടയിലെന്ന പോലെ തുടിയിലുമുണ്ട്.
ചെറുതും വലുതുമായ തുടികളുടെ ശബ്ദത്തിൽ വ്യത്യാസമുണ്ടാകും.
മങ്ങലംകളിയിൽ ഏഴ് തുടികളാണ് സാധാരണയായി ഉപയോഗിക്കുന്നത്.
മങ്ങലംകളി വീഡിയോ ദൃശ്യം
കല്യാണപന്തലിലാണ് മങ്ങലംകളി അരങ്ങേറുന്നത്.
കാരണവന്മാരും മൂപ്പന്മാരും തദവസരത്തിൽ സന്നിഹിതരായിരിക്കും.
കല്യാണപന്തലിലെ മധ്യഭാഗത്തുള്ള തൂണിനു ചുറ്റുമാണ് ആളുകൾ നൃത്തം ചവിട്ടുന്നത്.
നൃത്തസംഘത്തിൽ മുപ്പതോളം ആളുകൾ ഉണ്ടാകും.
വാദ്യോപകരണങ്ങൾ കൈകാര്യം ചെയ്യുന്നത് പുരുഷന്മാർ മാത്രമായിരിക്കും.
രാത്രി മുതൽ പുലർച്ച വരെ കളി തുടർന്നുകൊണ്ടിരിക്കും.
പകൽ കല്യാണപ്പെണ്ണിനേയും കൊണ്ട് ജന്മിഗൃഹങ്ങളിലേയ്ക്ക് പോകുന്ന സമയത്തും പാട്ട് പാടി നൃത്തം വയ്ക്കേണ്ടതാണ്.
മങ്ങലംകളിയുടെ അവസാന ചുവടുകൾ
മങ്ങലംകളിയിൽ പാടുന്ന പാട്ടുകളിൽ കല്യാണചടങ്ങുകളെക്കുറിച്ച് പ്രതിപാദിക്കുന്നില്ല.
മനുഷ്യജീവിതത്തിന്റെ വ്യക്തമായ പ്രതിഫലനം ചില പാട്ടുകളിൽ കാണാവുന്നതാണ്.
ഓണം , വിഷു , കല്യാണം തുടങ്ങിയ വിശേഷ ദിവസങ്ങളിൽ എല്ലാ ദുരിതങ്ങളും  ദുഃഖങ്ങളും മറക്കുവാൻ അവർ ആടുകയും പാടുകയും ചെയ്യുന്നു.
അത്തരം സന്ദർഭങ്ങളിൽ ഒരാളുടെ മനസ്സിൽ തോന്നുന്ന ആശയങ്ങൾ പാട്ടുകളായി രൂപാന്തരപ്പെടുകയാണ് ചെയ്യുന്നത്.
മിക്ക പാട്ടുകൾക്കും അതിന്റേതായ ഈണവും ഉണ്ടാകും.
ഒരു പാട്ടിൽ നിന്നും മറ്റൊരു പാട്ടിലേക്ക് കടക്കുമ്പോൾ താളം മാറ്റാനുള്ള അസാധാരണമായ കഴിവ് തുടി ഉപയോഗിക്കുന്നവർക്ക് ഉണ്ടാകും.
ഓരോ പാട്ടിലും ഓരോ കഥയായിരിക്കും പ്രതിപാദിക്കുന്നത്.
വൈവിധ്യമാർന്ന ആശയമുൾക്കൊള്ളുന്ന പാട്ടുകൾ തുളുവിലും മലയാളത്തിലുമാണുള്ളത്.
മങ്ങലം കളിപ്പാട്ട്
താനെ താനാനെ താനാനാനെ
തനെ താനെ താനാനെ താനാനാനെ(2)
ഔള്ളുള്ളേരി ഔള്ളുള്ളേരി മാണി നങ്കേരെ
ബിരാജ് പേട്ടേ ധുണ്ട് ഗയാ മാണി നങ്കേരെ (2)
മാണി നങ്കേരെ തെങ്കാട്ടി ഗുമര നങ്കേരേ
ഗുമര നങ്കേരെ തെങ്കാട്ടി മാണി നങ്കേരെ(2)
മാണി നങ്കെരെ തങ്കച്ചി മ ധുംബ ളാ ധുണ്ടേയ്(4)
താനെ താനാനെ താനാനാനെ
തനെ താനെ താനാനെ താനാനാനെ (2)
എണ്ണാ കൊണ്ട്വാ മഞ്ചള്ള് കൊണ്ട്വാ മാണി നങ്കെരെക്ക്ഹ് 
എണ്ണാ കൊണ്ട്വാ മഞ്ചള്ള് കൊണ്ട്വാ ചിക്കുട്ടി നങ്കെരെക്ക്ഹ് (2)
അഗളു ബന്ധനാബുജി ഇഗളു ബന്ധനാബുജി
എന്നാ പാവേ പന്താടും എളുന്നെള്ളിപ്പാടും (2)
ഉള്ള തെന്നലിപ്പാടും എളുന്നെള്ളിപ്പാടും (4)
എള്ളുള്ളേരി എള്ളുള്ളേരി മാണി നങ്കേരെ
ബിരാജ് പേട്ടേ ധുണ്ട് ഗയാ മാണി നങ്കേരെ (2)
താനെ താനാനെ താനാനാനെ
തനെ താനെ താനാനെ താനാനാനെ(4) സംസ്ഥാന സ്കൂൾ കലോത്സവം
അവലംബം പുസ്തകം - (കാസർഗോഡിന്റെ ചരിത്രവും സമൂഹവും) -  കാസർഗോഡ് ജില്ലാ പഞ്ചായത്ത് ↑ https://www.deshabhimani.com/news/kerala/school-kalolsavam/1143698
എക്കാലത്തെയും മികച്ച കളക്ഷൻ നേടിയ മലയാള ചലച്ചിത്രങ്ങൾ എക്കാലത്തേയും മികച്ച കളക്ഷൻ നേടിയ മലയാള ചലച്ചിത്രങ്ങളുടെ പട്ടിക